Kamu bisa jelasin ke aku soal Instinct (kumpulan nasyid) dalam bahasa melayu?

INSTINCT merupakan sebuah kumpulan nasyid yang telah bertapak di dalam industri muzik Malaysia sekitar awal tahun 2008. Kumpulan nasyid ini telah ditubuhkan pada tahun 2004 hasil pertemuan di dalam sebuah pertandingan nasyid interfakulti yang dianjurkan oleh Universiti Sains Islam Malaysia (pada ketika itu Kolej Universiti Islam Malaysia).

Instinct muncul dengan album pertama mereka yang berjudul Kaulah Permata pada tahun 2008 dan seterusnya album yang kedua pada tahun 2010 menerusi Iftitah. Lagu-lagu yang dimuatkan di dalam kedua-dua album tersebut adalah Zikir Subhanallah; Itmi'nan; Isteri; Anta Rabbuna; Dermawan; Resah; Iftitah; Cinta Abadi; Rintihan dan Seindah Bicara.

Album-album Instinct yang dihasilkan ini adalah sebuah karya cetusan idea Professor Dr. Irwan Mohd Subri. Beliau merupakan tunjang utama dan penerbit bagi kedua-dua album tersebut. Dikenali dengan gelaran "Dimashqu", Professor Dr. Irwan Mohd Subri turut menyanyikan beberapa buah lagu ciptaan beliau sendiri. Antara lagu hasil nukilan beliau ialah Itmi'nan; Anta Rabbuna dan Iftitah.